Document ID: /roh_data/filtered/Billingualer_Corpus_interleaved-de-rm.jsonl.gz/1714

This is a text translated from German to Rumantsch Grischun.
Gemeinde Zernez führt im Auftrag des Kantons ein neues Ausweiszentrum

Die Gemeinde Zernez und der Kanton Graubünden unterzeichnen eine Vereinbarung über die Zusammenarbeit bei der Ausweiserstellung. Die Gemeinde Zernez führt ab 1. März 2010 ein Ausweiszentrum für den Kanton Graubünden. In diesem können die notwendigen biometrischen Daten für den neuen Schweizer Pass erfasst werden.

Der Bund führt auf den 1. März 2010 gesamtschweizerisch Biometriedaten im Schweizer Pass ein. Die Bündner Regierung entschied bereits im Jahr 2008, die biometrischen Daten in maximal fünf regionalen Ausweiszentren zu erheben. Vorerst sollen zwei Ausweiszentren eröffnet werden. Nebst Chur führt zukünftig die Gemeinde Zernez für den Kanton Graubünden ein regionales Ausweiszentrum für das Engadin und die Südtäler.

Regierungsrätin Barbara Janom Steiner, Vorsteherin des Departements für Justiz, Sicherheit und Gesundheit, und Gemeindepräsident René Hohenegger unterzeichnen den entsprechenden Zusammenarbeitsvertrag. Mit dieser Lösung wird den Einwohnerinnen und Einwohnern aus den Südtälern und dem Engadin die Möglichkeit geboten, ohne weite Reise in der Nähe ihres Wohnortes einen Ausweis beantragen und die biometrischen Daten für den neuen Schweizer Pass in Zernez erfassen zu können.

Das neue Biometriedatenerfassungszentrum in Zernez wird in die Gemeindeverwaltung integriert. So kann durch das Nutzen von personellen und infrastrukturellen Synergien ein günstiger Betrieb sichergestellt werden.

Auskunftspersonen:

- Regierungsrätin Barbara Janom Steiner, Vorsteherin Departement für Justiz, Sicherheit und Gesundheit, Tel. 081 257 25 01

- Corsin Scandella, Gemeindekanzlist Gemeinde Zernez, Tel. 081 851 47 71

Gremium: Departement für Justiz, Sicherheit und Gesundheit

Quelle: dt Departement für Justiz, Sicherheit und Gesundheit

13.01.2010
La vischnanca da Zernez maina in nov center da documents d'identitad per incumbensa dal chantun

La vischnanca da Zernez ed il chantun Grischun suttascrivan ina cunvegna davart la collavuraziun per l'emissiun da documents d'identitad. A partir dal 1. da mars 2010 maina la vischnanca da Zernez in center da documents d'identitad per il chantun Grischun. En quest center pon vegnir registradas las datas biometricas ch'èn necessarias per il nov passaport svizzer.

Per il 1. da mars 2010 introducescha la confederaziun en l'entira Svizra datas biometricas en il passaport svizzer. La regenza grischuna ha decidì gia l'onn 2008 da registrar las datas biometricas en maximalmain tschintg centers da documents d'identitad regiunals. Per entant duain vegnir averts dus centers da documents d'identitad. Ultra da Cuira maina la vischnanca da Zernez en l'avegnir in center da documents d'identitad regiunal per l'Engiadina e per las vals dal sid per incumbensa dal chantun Grischun.

La cussegliera guvernativa Barbara Janom Steiner, scheffa dal departament da giustia, segirezza e sanadad, ed il president communal René Hohenegger suttascrivan il contract da collavuraziun correspundent. Cun questa soluziun survegnan las abitantas ed ils abitants da las vals dal sid e da l'Engiadina la pussaivladad da dumandar in document d'identitad en la vischinanza da lur domicil senza far lungs viadis e da laschar registrar las datas biometricas per il nov passaport svizzer a Zernez.

Il nov center da biometria a Zernez vegn integrà en l'administraziun communala. Profitond da sinergias persunalas e structuralas po uschia vegnir garantida ina gestiun favuraivla.

Infurmaziuns:

- cussegliera guvernativa Barbara Janom Steiner, scheffa dal departament da giustia, segirezza e sanadad, tel. 081 257 25 01

- Corsin Scandella, chanzlist communal da la vischnanca da Zernez, Tel. 081 851 47 71

Gremi: departament da giustia, segirezza e sanadad

Funtauna: rg departament da giustia, segirezza e sanadad

13.01.2010